Notat

|  |  |
| --- | --- |
| Projektændring – mellemdeponering af større sten på havbunden | 28.10.2021 |

|  |  |  |  |
| --- | --- | --- | --- |
| To: | Trafikstyrelsen |  |  |
| From: | Femern A/S |  |  |
|  |  |  |  |
|  |  |  |  |

**Introduktion**

I forbindelse med anmeldelse af projektændring vedrørende mellemdeponering af større sten på havbunden har Femern A/S udarbejdet nærværende projektbeskrivelse og miljøscreening af projektændringen. På baggrund af den miljømæssige screening af projektændringen, er det selskabets vurdering, at der ikke er behov for at udarbejde supplerende miljøkonsekvensvurdering (VVM).

**Projektbeskrivelse**

I forbindelse med Femern Bælt-projektet foretages en udgravning af tunnelrenden på tværs af Femern Bælt.

Deponering, herunder mellemdeponering, af afgravede materialer er i projektets anlægslov, VVM-redegørelse og implementeringsredegørelse beskrevet som planlagt på land og i området for de nye landområder.

Med henvisning til såvel anlægstekniske, sikkerhedsmæssige og miljømæssige fordele har Femern A/S’ entreprenør i forbindelse med udgravningen af tunnelrenden foreslået at anvende et mindre afgrænset område på havbunden til midlertidig deponering af større sten. Området for mellemdeponeringen vil ligge inden for entreprenørens arbejdsområde langs tunneltracéet (Figur 2). Det foreslås, at området tages i brug fra december 2021 og at området igen vil være ryddet inden udgangen af 2023.

De sten der foreslås opbevaret midlertidigt på havbunden hidrører fra afgravning med slæbesuger i tunnelrenden i områder med moræneler. I denne forbindelse vil der blive efterladt større sten (> ca. 40 cm) i det afgravede område, da sten over den nævnte størrelse ikke kan håndteres af slæbe­sugeren. Stenene indsamles særskilt med net eller grab med henblik på senere at kunne indgå som materialer og ressourcer i andre dele af projektet (Figur 1).





Figur 1. Indsamling af sten med net


Baseret på selskabets entreprenørs testgravninger i moræne-materialer i området og tidligere erfaringer fra Storebælt, har entreprenøren foretaget en kvalificeret beregning af de forventede mængder af større sten (> ca. 40 cm), som vil kunne mellemdeponeres på havbunden, som illustreret i figur 2. På denne baggrund er der udpeget et område for en midlertidig deponering af sten på 250×250 m med vanddybder fra 17-19 m. Af hensyn til en tilstrækkelig margin for en sikker sejlads i området, vil der blive opretholdt en vanddybde på ikke under 14 m.

Den oprindelige tiltænkte metode for stensamling fra havbunden i forbindelse med gravning med slæbesuger er den samme som beskrevet ovenfor. Her vil de net, der benyttes til opsamling af sten dog blive tømt på skibsdæk, hvilket er en sikkerhedsmæssig mere risikofyldt metode end tømning i det midlertidige depot på havbunden.

Stenene ville ved den oprindelig tiltænkte metode løbende skulle sejles til land, hvor de losses og køres til deponering og efterfølgende håndteres i forhold til deres anvendelse i projektetMetoden vil således medføre flere midlertidige depoter og gentagne håndteringer.

Ved etablering af det midlertidige depot på havbunden vil transport af sten til land og den efterfølgende anvendelse i projektet kunne planlægges mere effektivt og med væsentligt færre risici og miljøpåvirkninger.

I forbindelse med rydningen af det midlertidige stendepot i 2023 kan områdets udformning, herunder havbundens substratmæssige mangfoldighed og sammensætning, blive optimeret ud fra en samlet vurdering af områdets positive bidrag til en god miljøtilstand i Femern Bælt. Konkret kunne dette omfatte etablerede revstrukturer eller spredte stendækker i eller i tilknytning til det midlertidige stendepot, En sådan optimering vil i så fald ske på baggrund af en særskilt vurdering og planlægning.



Figur 2.

**Vurdering af de miljømæssige konsekvenser**

Anlægsprojektet skal gennemføres i overensstemmelse med dels bestemmelserne i an-lægsloven, dels inden for rammerne af de gennemførte miljømæssige vurderinger af projektet. Det påhviler Femern A/S at sikre, at anlægsprojektets indvirkninger på miljøet holdes inden for rammerne af de udførte vurderinger, og det er transportministeren, som fører tilsyn hermed.

En midlertidig deponering af sten på havbunden i entreprenørens arbejdsområde udgør en projektændring til det allerede vedtagne projekt. Projektændringen holder sig inden for rammerne af den bemyndigelse, der er givet med anlægsloven. Dermed skal proceduren i anlægsloven med tilhørende VVM-bekendtgørelse om den miljømæssige myndighedsbehandling af ændringer til det vedtagne projekt følges. Det fremgår af disse regler, at projektændringer, der utvivlsomt ikke kan være til skade for miljøet, kan gennemføres uden anmeldelse til Trafikstyrelsen. Øvrige projektændringer skal anmeldes til styrelsen, som derefter vurderer, om de miljømæssige virkninger af den anmeldte projektændring ligger inden for rammerne af projektets miljøvurderinger eller om der skal gennemføres supplerende vurderinger.

Grundet projektændringens karakter er det vurderet, at projektændringen skal anmeldes til Trafikstyrelsen. Til brug for anmeldelsen er der udarbejdet en miljømæssig vurdering (screening) af projektændringen, som efter selskabets vurdering viser, at der ikke er behov for at udarbejde supplerende miljøkonsekvensvurdering (VVM).

De pågældende miljøfaktorer som er vurderet fremgår af screeningskemaerne nedenfor, hvor faktorerne er oplistet i tre tabeller – en for påvirkninger på land, en for påvirkninger i det marine området og en for øvrige forhold.

En række miljøforhold påvirkes ikke af projektændringen, og der fremgår ikke af miljøscreeningen væsentlige virkninger på miljøet, som der ikke er fyldestgørende redegjort for i den foreliggende VVM.

Det er miljøscreeningens centrale betragtning og konklusion, at den valgte mellemdeponering af sten på havbunden skaber en mere sikker transport og håndtering af store sten, som forbedrer arbejdsmiljøet. Desuden begrænses den samlede håndtering af sten - med deraf følgende mindre transport, anlægsstøj, energiforbrug og CO2-udledning. Det er således selskabets vurdering, at der er en række anlægstekniske, sikkerheds- og miljømæssige fordele ved at anvende et mindre afgrænset område på havbunden til midlertidig opbevaring af sten.

**Screeningstabeller for påvirkninger på land, det marine området samt øvrige forhold.**

|  |  |  |
| --- | --- | --- |
| Påvirkninger på land | | |
| Nr. | Miljøfaktor | Screening |
| 1 | Landskab og jordbund | Ingen væsentlige ændringer.  De ved de planlagte afgravninger indsamlede større sten vil fortsat finde anvendelse som materialeressource inden for projektets samlede ramme, herunder til etableringen af de nye landområders varierende kystforløb. På land vil der som følge af projektændringen ikke forekomme andre virkninger på landskab og jordbundsforhold end de, der er redegjort for i projektets VVM-redegørelse. |
| 2 | Plante- og dyreliv | Ingen væsentlige ændringer.  Projektændringen vil medføre en mindre omfattende håndtering af sten på land, hvorved også de arealmæssige behov og påvirkninger forventes at blive mindre. Der vil derfor ikke som følge af projektændringenforekomme andre væsentlige eller større virkninger på plante- og dyrelivet på land end de, der er redegjort for i projektets VVM-redegørelse. |
| 3 | Kulturarv og arkæologi | Ingen ændringer.  Projektændringen medfører ingen ændrede påvirkninger af denne miljøfaktor. |
| 4 | Friluftsliv | Ingen væsentlige ændringer.  Projektændringen omfatter en midlertidig deponering af sten i et mindre område (250×250 m) på havbunden inden for entreprenørens arbejdsområde med vanddybder fra 17-19 m. Sikkerheden omkring området vil være opretholdt, herunder gennem en tilstrækkelig margin for sikker sejlads i området, idet der vil blive opretholdt en vanddybde på ikke under 14 m.  Overordnet set vil projektændringen begrænse den samlede håndtering af sten med deraf følgende mindre transport, an-lægsstøj, energiforbrug og udledninger.  Der vil derfor ikke som følge af projektændringen forekomme andre væsentlige eller større virkninger på friluftslivet end de, der er redegjort for i projektets VVM-redegørelse. |
| 5 | Overfladevand og grundvand | Ingen ændringer.  Projektændringen medfører ingen ændrede påvirkninger af denne miljøfaktor. |
| 6 | Luft og lokalklima | Ingen væsentlige ændringer.  Overordnet set vil projektændringen begrænse den samlede håndtering af sten med deraf følgende mindre transport, an-lægsstøj, energiforbrug og udledninger.  Projektændringen forventes at medføre lidt lavere belastninger på her omhandlede miljøforhold, og der vil derfor ikke som følge af projektændringen forekomme andre væsentlige eller større virkninger på luft og lokalklima end de, der er redegjort for i projektets VVM-redegørelse. |
| 7 | Støj og vibrationer | Ingen væsentlige ændringer.  Der forventes en mindre omfattende håndtering og transport af sten på land, og omfanget af projektets samlede støjpåvirkninger i anlægsfasen forventes at blive reduceret tilsvarende. Der vil derfor ikke som følge af projektændringen forekomme andre væsentlige eller større påvirkninger fra støj og vibrationer end de, der er redegjort for i projektets VVM-redegørelse. |
| 8 | Materielle goder | Ingen ændringer.  Projektændringen medfører ingen ændrede påvirkninger af denne miljøfaktor. |
| 9 | Befolkning og sundhed | Ingen væsentlige ændringer.  Overordnet set vil projektændringen begrænse den samlede håndtering af sten med deraf følgende mindre transport, an-lægsstøj, energiforbrug og udledninger.  Der vil derfor ikke som følge af projektændringen forekomme andre væsentlige eller større virkninger på befolkning og sundhed end de, der er redegjort for i projektets VVM-redegørelse. |

|  |  |  |
| --- | --- | --- |
| Påvirkninger i det marine område | | |
| Nr. | Miljøfaktor | Screening |
| 1 | Hydrografi | Ingen væsentlige ændringer.  Projektændringen omfatter en midlertidig deponering af sten i et mindre område (250×250 m) på havbunden inden for entreprenørens arbejdsområde med vanddybder fra 17-19 m. Stenene vil blive placeret i lag på få meters tykkelse og vanddybden i området vil på intet tidspunkt være mindre end 14 m.  Den midlertidige deponering af sten på havbunden i anlægsfasen skal ses og vurderes som en mindre lokal og forbigående påvirkning af hydrodynamikken i området, uden betydning for de overordnede strømforhold i Femern Bælt.  VVM redegørelsen har på baggrund af omfattende modelleringer vurderet at projektets kystnære konstruktioner, herunder beskyttelsesrev til sikring af tunnelen ved ilandføringen, og et mindre antal planlagte lokale stentildækninger på tværs af Femern Bælt, som permanent eller som følge af de vandrende dynamiske bundformer periodisk vil rage op over den eksisterende dynamiske havbund, ikke udgør en væsentlig eller målbar påvirkning af hydrografien eller vandudskiftningen gennem Femern Bælt.  Se VVM-redegørelsens afsnit 12.2.  Den midlertidige deponering af sten vil medføre en lokal påvirkning af strømforholdene med både lavere og højere strømhastigheder knyttet til en let øget turbulens omkring depotet af sten. De lokale effekter på strømningerne omkring de deponerede sten vil være små, og ses som ubetydelige og ikke væsentlige for lokalområdets samlede strømningsfelt som en del af den overordnede strømning og vandudveksling gennem Femern Bælt.  Nævnte lokalt påvirkede dynamik i bundnære strømforhold omkring de midlertidigt deponerede sten har med henvisning til vanddybderne ingen betydning for bølgeforholdene i området.  Der vil derfor ikke som følge af projektændringen forekomme andre væsentlige eller større virkninger på hydrografien end de, der er redegjort for i projektets VVM-redegørelse. |
| 2 | Bundformer og sedimenter | Ingen væsentlige ændringer.  Projektændringen omfatter en midlertidig deponering af sten i et mindre område (250×250 m) på havbunden inden for entreprenørens arbejdsområde med vanddybder fra 17-19 m. Stenene vil være placeret i lag på få meters tykkelse og vanddybden i området vil på intet tidspunkt være mindre end 14 m.  Den midlertidige deponering af sten på havbunden foretages i et område karakteriseret ved substratklasse 1b (sand) med lokale indslag af gruset sand (substratklasse 2). Sedimenttypen og de mindre dynamiske bundformer, som knytter sig til sandtransporten på havbunden er dominerende på vanddybder mellem 10-20 m i hele Femern Bælt område, og projektets begrænsede inddragelse og forbigående påvirkning af nævnte bundformer og sedimenttyper vurderes at være ikke væsentlig og uden betydning for områdets havbundsforhold.  Se VVM-redegørelsens afsnit 12.3.  Nævnte lokale og forbigående påvirkning af de vidt udbredte havbundssubstrater og bundformer i området for den planlagte mellemdeponering af sten vurderes at være ubetydelig for havbundens bundformer og sedimenter, og der vil derfor ikke som følge af projektændringen forekomme andre væsentlige eller kritiske virkninger på havbundens bundformer og sedimenter end de, der er redegjort for i projektets VVM-redegørelse. |
| 3 | Kystmorfologi | Ingen væsentlige ændringer.  Den midlertidige deponering af sten på 17-19 meters vanddybde ca. 5 km fra kysten, og den lokale påvirkning af strømforholdene med både lavere og højere strømhastigheder knyttet til en let øget turbulens omkring depotet af sten har ingen betydning for bølgeforholdene i området eller for andre faktorer af betydning for kystmorfologien.  Der vil derfor ikke som følge af projektændringen forekomme andre væsentlige eller større virkninger på kystmorfologien end de, der er redegjort for i projektets VVM-redegørelse.  Se VVM-redegørelsens afsnit 12.5. |
| 4 | Plankton og gopler | Ingen væsentlige ændringer.  Den midlertidige deponering af sten vil medføre en lokal påvirkning af strømforholdene med både lavere og højere strømhastigheder knyttet til en let øget turbulens omkring depotet af sten. De lokale hydrografiske effekter vil være små, og ses som ubetydelige og ikke væsentlige for lokalområdets samlede strømningsfelt som en del af den overordnede strømning samt vandudvekslingen og vandkvaliteten i Femern Bælt.  Der vil derfor ikke som følge af projektændringen forekomme andre væsentlige eller større virkninger på plankton og gopler end de, der er redegjort for i projektets VVM-redegørelse.  Se VVM-redegørelsens afsnit 12.6. |
| 5 | Bundflora | Ingen væsentlige ændringer.  Den midlertidige deponering af sten på havbunden foretages i et område karakteriseret ved substratklasse 1b (sand) med lokale indslag af gruset sand (substratklasse 2). På de nævnte vanddybder og substrattyper forefindes bentiske flora- og faunahabitater med meget begrænset forekomst bentiske alger og blåmuslinger, og området kan karakteriseres som et infaunapræget (Corbula domineret) infralittoralt sandet sediment, der som habitattype er generelt udbredt på de omtalte vanddybder i Femern Bælt.  En forbigående lokal påvirkning af denne habitattype, som ikke rummer bundflora af betydning eller bundflora af væsentlig betydning for havområdet økologiske funktionalitet, vurderes ikke at udgøre en negativ påvirkning af bundfloraen.  Såvel i perioden for stenenes deponering som efter rydningen af det midlertidige stendepot, hvor en større substratmæssig mangfoldighed søges opretholdt, vil området være tilført hårbundssubstratets bidrag til at understøtte de bentiske makroalger. Dette kan lokalt have en positiv virkning på bundfloraen og dens positive bidrag til den samlede økologiske funktionalitet i Femern Bælt.  Der vil dog i en samlet vurdering af projektets virkninger på bundfloraen ikke som følge af projektændringen forekomme andre væsentlige eller større virkninger på bundfloraen end de, der er redegjort for i projektets VVM-redegørelse.  Se VVM-redegørelsens afsnit 12.7. |
| 6 | Bundfauna | Ingen væsentlige ændringer.  Den midlertidige deponering af sten på havbunden foretages i et område karakteriseret ved substratklasse 1b (sand) med lokale indslag af gruset sand (substratklasse 2). På de nævnte vanddybder og substrattyper forefindes bentiske flora- og faunahabitater med meget begrænset forekomst bentiske alger og blåmuslinger, og området kan karakteriseres som et infaunapræget (Corbula domineret) infralittoralt sandet sediment, der som habitattype er generelt udbredt på de omtalte vanddybder i Femern Bælt.  En forbigående lokal påvirkning af denne infauna habitattype, som ikke rummer bundfauna af særskilt betydning eller bundfauna af væsentlig betydning for havområdet økologiske funktionalitet, vurderes ikke at udgøre en negativ påvirkning af bundfaunaen.  Såvel i perioden for stenenes deponering som efter rydningen af det midlertidige stendepot, hvor en større substratmæssig mangfoldighed søges opretholdt, vil området være tilført hårbundssubstratets bidrag til at understøtte en mere mangfoldig bundfauna. Dette kan lokalt have en positiv virkning på bundfaunaen og dens positive bidrag til den samlede økologiske funktionalitet i Femern Bælt.  Der vil dog i en samlet vurdering af projektets virkninger på bundfaunaen ikke som følge af projektændringen forekomme andre væsentlige eller større virkninger på bund-faunaen end de, der er redegjort for i projektets VVM-redegørelse.  Se VVM-redegørelsens afsnit 12.8. |
| 7 | Fiskeøkologi | Ingen væsentlige ændringer.  Den midlertidige deponering af sten på havbunden foretages i et område karakteriseret ved substratklasse 1b (sand) med lokale indslag af gruset sand (substratklasse 2). På de nævnte vanddybder og substrattyper forefindes bentiske flora- og faunahabitater med meget begrænset forekomst bentiske alger og blåmuslinger, og området kan karakteriseres som et infaunapræget (Corbula domineret) infralittoralt sandet sediment, der som habitattype er generelt udbredt på de omtalte vanddybder i Femern Bælt.  En forbigående lokal påvirkning af denne habitattype, som ikke rummer forudsætninger af særskilt betydning for fiskeøkologien, vurderes ikke at udgøre en negativ påvirkning af fiskeøkologien.  I perioden for stenenes deponering vil de huledannende stenstrukturer lokalt kunne bidrage positivt til fiskeøkologien, ligesom der efter rydningen af det midlertidige stendepot, hvor en større substratmæssig mangfoldighed søges opretholdt til at understøtte områdets bentiske flora og fauna, i et vist omfang vil være opretholdt et positive bidrag til fiskeøkologien.  Uanset nævnte potentielle afledte lokale positive effekter på fiskeøkologien, vil der dog i en samlet vurdering af projektets virkninger på fiskeøkologien ikke som følge af projektændringen forekomme andre væsentlige eller større virkninger på fiskeøkologien end de, der er redegjort for i projektets VVM-redegørelse.  Se VVM-redegørelsens afsnit 12.9. |
| 8 | Marine pattedyr | Ingen væsentlige ændringer.  Den midlertidige deponering af sten i et afgrænset område på havbunden udgør ikke nogen belastning af de marine pattedyr. Med henvisning til omtalen af de lokale positive virkninger, som potentielt kunne indtræde for diversiteten i de bentiske habitater og afledte positive virkninger på fiskeøkologien, kan det ikke udelukkes, at dette kan have en afledt positiv virkning på de marine pattedyrs fødegrundlag.  Uanset nævnte potentielle afledte positive effekter på de marine pattedyrs fødegrundlag, vil der dog i en samlet vurdering af projektets virkninger på de marine pattedyr ikke som følge af projektændringen forekomme andre væsentlige eller større virkninger på marine pattedyr end de, der er redegjort for i projektets VVM-redegørelse.  Se VVM-redegørelsens afsnit 12.10. |
| 9 | Fugle på havet | Ingen væsentlige ændringer.  Aktiviteterne i tilknytning til den midlertidige deponering af sten i et afgrænset område på havbunden vurderes ikke at udgøre en belastning af områdets vandfugle, idet det afgrænsede område ikke udgør et særskilt eller væsentligt fødesøgnings- eller hvileområde. Uanset områdets forbigående ændrede substratforhold vurderes området habitatmæsige bidrag til vandfuglenes samlede fødegrundlag ved den Lollandske sydkyst ikke påvirket negativt.  Der vil således i en samlet vurdering af projektets virkninger på vandfuglene ikke som følge af projektændringen forekomme andre væsentlige eller større virkninger på bund-faunaen end de, der er redegjort for i projektets VVM-redegørelse.  Se VVM-redegørelsens afsnit 12.11. |
| 10 | Migrerende flagermus | Ingen ændringer.  Projektændringen medfører ingen påvirkninger af denne miljøfaktor. |
| 11 | Fiskeri | Ingen væsentlige ændringer.  Det ligger til grund for projektets VVM-redegørelse, at projektområdet, herunder også området for den midlertidige deponering at sten på havbunden, ikke i anlægsfasen vil være tilgængeligt for fiskeri.  Der vil således ikke som følge af projektændringen kunne forekomme andre væsentlige eller større virkninger på fiskeriet end de, der er redegjort for i projektets VVM-redegørelse.  Se VVM-redegørelsens afsnit 12.13. |
| 12 | Kulturarv og arkæologi | Ingen væsentlige ændringer.  Der er ikke som en del af projektets marinarkæologiske undersøgeler identificeret arkæologiske eller kulturarvsmæssige værdier eller interesser i området for den planlagte mellemdeponering af sten.  Der vil derfor ikke som følge af projektændringen forekomme andre væsentlige eller større virkninger på kulturarv og arkæologi end de, der er redegjort for i projektets VVM-redegørelse.  Se VVM-redegørelsens afsnit 12.14. |
| 13 | Materielle goder | Ingen ændringer.  Projektændringen medfører ingen påvirkninger af denne miljøfaktor. |
| 14 | Lystbådsejlads og friluftsliv | Ingen ændringer.  Det ligger til grund for projektets VVM-redegørelse, at projektområdet, herunder også området for den midlertidige deponering at sten på havbunden, ikke i anlægsfasen vil være tilgængeligt for lystbådesejlads og friluftsliv.  Der vil således ikke som følge af projektændringen kunne forekomme andre væsentlige eller større virkninger på fi-skeriet end de, der er redegjort for i projektets VVM-redegørelse.  Se VVM-redegørelsens afsnit 12.16. |

|  |  |  |
| --- | --- | --- |
| Øvrige forhold | | |
| Nr. | Miljøfaktor | Screening |
| 1 | Klima, CO2 footprint | Ingen væsentlige ændringer.  Den valgte mellemdeponering af sten i entreprenørens arbejdsområde i umiddelbar tilknytning til den uddybede tunnelrende skaber en mere sikker transport og håndtering af store sten og begrænser den samlede håndtering af sten med deraf følgende mindre transport, anlægsstøj, energiforbrug og CO2-udledning.  Projektændringen vurderes således at kunne bidrage positivt til projektets samlede målsætning om at begrænse sit klimaaftryk herunder projektets CO2-udledningen i anlægsfasen. |
| 2 | Grænseoverskridende påvirkninger | Ingen ændringer.  Projektændringen medfører ingen ændrede grænseoverskridende påvirkninger. |
| 3 | Kumulative påvirkninger | Ingen ændringer.  I VVM-redegørelsen blev der ikke fundet væsentlige kumulative påvirkninger primært som følge af afstanden til andre projekter. Projektændringen har ingen indvirkning på denne konklusion.  Se VVM-redegørelsens afsnit 20.4. |
| 4 | Natura 2000 | Ingen ændringer.  Projektændringen medfører ingen ændringer til de gennemførte Natura 2000-vurderinger primært på grund af afstanden til nærmest beliggende Natura 2000-område og som følge af uændrede eller mindre belastninger.  Se VVM-redegørelsens afsnit 12.1. |
| 5 | Danmarks havstrategi | Ingen ændringer.  VVM-redegørelsen redegør for og konkluderer, at projektet hverken i anlægsfasen eller i driftsfasen vil forhindre, at indsatserne inden for rammerne af havstrategiarbejdet sikrer opnåelsen af god miljøtilstand i de danske havområder. Da projektændringen ikke medfører væsentlige eller ændrede miljøbelastninger har projektændringen ingen indvirkning på denne konklusion.  Se VVM-redegørelsens afsnit 21.5 |
| 6 | Vandrammedirektivet | Ingen ændringer.  VVM-redegørelsen redegør for og konkluderer, at projektet hverken i anlægsfasen eller i driftsfasen medfører en forringelse af den økologiske tilstand i den vestlige Østersø eller er til hinder for, at indsatserne inden for rammerne af Vandrammedirektivet og de dertil knyttede vandplaner opnår de satte målsætninger. Da projektændringen ikke medfører væsentlige eller ændrede miljøbelastninger har projektændringen ingen indvirkning på denne konklusion.  Se VVM-redegørelsens afsnit 21.5. |